**Νέα Συγκρότηση Διοικητικού Συμβουλίου**

Η Διοίκηση της Εταιρείας  ενημερώνει ότι στη πρόσφατη συνεδρίαση του Δ.Σ., ο Πρόεδρος, κος Παπαγεωργίου Νικόλαος του Σταύρου, εξέφρασε την επιθυμία του να απαλλαγεί των καθηκόντων του Προέδρου παραμένοντας ωστόσο εκτελεστικό μέλος των Δ.Σ. των εταιρειών του Ομίλου.

Ο κος Παπαγεωργίου έχει αυξημένες επαγγελματικές υποχρεώσεις πέραν των υποχρεώσεων του Ομίλου, οι οποίες απαιτούν τη συχνή απουσία του τόσον στο Εσωτερικό όσον και στο  Εξωτερικό, γεγονός που δεν του επιτρέπει την, όπως θα επιθυμούσε από άποψη χρόνου παρουσία του στην Εταιρεία, δυσχεραίνοντας  εν τέλει την ομαλή λειτουργία της.

Το Διοικητικό Συμβούλιο, σεβόμενο την επιθυμία του Προέδρου, αποδέχθηκε ομόφωνα την πρότασή του και εξέλεξε παμψηφεί ως Πρόεδρο τον μέχρι σήμερα Αντιπρόεδρο και αναπληρωτή διευθύνοντα σύμβουλο κο Νικόλαο Παπαγεωργίου του Γεωργίου. Ετσι το Δ.Σ. της εταιρείας συγκροτήθηκε εκ νέου σε σώμα ως κατωτέρω:

1. Νικόλαος Γεωργίου Παπαγεωργίου, Πρόεδρος Δ.Σ., Εκτελεστικό Μέλος
2. Πολυχρόνης Σάββα Λαδονικόλας, Διευθύνων Σύμβουλο, Εκτελεστικό Μέλος
3. Νικόλαος Σταύρου Παπαγεωργίου, Εκτελεστικό Μέλος
4. Παγκράτης Λιβέρας, Ανεξάρτητο Μη Εκτελεστικό Μέλος.
5. Βασίλειος Κακουλίδης, Ανεξάρτητο Μη Εκτελεστικό Μέλος,
6. Γεώργιος Κούκουλας, Ανεξάρτητο Μη Εκτελεστικό Μέλος
7. Θεόδωρος Αποστολόπουλος, Ανεξάρτητο Μη Εκτελεστικό Μέλος

Η ΔΙΟΙΚΗΣΗ